Mara l-Isptar wara inċident tat-traffiku fil-Furjana Mara kellha tingħata assistenza medika wara li aktar kmieni għall-ħabta tas-1:15p.m kienet involuta f'inċident tat-traffiku fi Triq Sant Anna l-Furjana. Jidher li l-mara; ta' 60 sena residenti l-Furjana għal xi raġuni tilfet il-kontroll tal-vettura tal-għamla Renault Megane li kienet qiegħda ssuq u baqgħet dieħla f'siġra. Il-kundizzjoni tagħha għadha mhijiex magħrufa. Il-Pulizija jinsabu għaddejjin bl-investigazzjonijiet tagħhom b'rabta ma' dan il-każ.